Acanthaceae

Ing familiang **Acanthaceae** metung yang taxon da reng tanaman a maniampaga a maki alus 250 genera ampong manga 2500 species. 

Keraklan kareti, dikut la kareng mangapaling lugal (*tropical herbs*), palungpung (*shrubs*), o tanaman a kukulate (*vines*); epiphytes la reng aliwa. Ditak la mu deng species a mayayakit kareng mangarimlang (*temperate*) a lugal. Apat la reng sentrung panibatan da reti: Indonesia ampong Malaysia, Africa, Brasil ampong Kalibudtang America (*Central America*). Ating miembru ning familiang iti king alus balang uri ning kapaligiran, kayabe la reng kakeuan, gubat o pulu, makapal man o ali, kareng labuad da reng puliung dutung ampong tanaman (*scrubland*), kareng mabasang marangle ampong kapatagan o lambak (*valleys*), king bebe dayatmalat, king mismung dayatmalat, kareng pinak (*swamps*), ampo kareng kakeuan a bakauan (*mangrove*).   

  
Deng tanaman king familiang iti maki bulung lang simpli, misusumangid (*opposite*), decussate, at maki gilid a entire (o kaya sometimes toothed, lobed, or spiny). Maliari lang mika cystolith deng bulung, o maliaring atin lang lulual a calcium carbonate, a lalto antimong gulis king babo ning bulung. Den namang sampaga, maliari lang ganap (*perfect*), zygomorphic o alus actinomorphic, at makasamasan lang antimong spike, raceme, o cyme. Keraklan, ating makuleng bract king lalam ning sampaga, at kareng mapilang species, maragul ya ampong kapansin-pansin ing bract. Maki apat ya anggang limang lobe ing calyx; ing corolla mala-tubo (*tubular*) ya, at 2-lipped or 5-lobed; deng stamen, adua la o apat, at paris-paris la pangasamasan at makasulut king corolla. Ing ovary superior ya, 2-carpellate, at maki axile placentation. Ing bunga, capsule yang maki aduang espasiu (*two-celled*), at balamu mamakbung ya potang mibubusni. Kareng keraklan kareng species, makatuglung la reng bini o butul king malating tangkeng maki kalait (metung a miyalilan bagiang *funiculus* a ausan dang *jaculator*) a magpalual karela king lulanan o *capsule*.   

Ing *[[Acanthus (genus)|Acanthus]] mollis* or Bear's breeches, metung yang uri o species a pikabaluan kareng mananaman kareng mangarimlang lugal. Metung yang maladikut (*herbaceous*) a tanaman a *perennial* a maki mangaragul a bulung ampong *flower spike* a maki tas a miraras aduang metru. Kayabe no man kareng genus kareng mangapaling lugal a kilala da reng mananaman deng *[[Thunbergia]]* ampong *[[Justicia]]*.

Ing *[[Avicennia]]*, metung yang genus da reng dutung a bakauan, a keraklan bibili da king Verbenaceae o king sarili nang familia, ing  Avicenniaceae. Yabe ne ning Angiosperm Phylogeny Group king Acanthaceae uling kareng pamagaral a molecular phylogenetic a magpatuneng maki kaugnayan ya king familiang iti.

## Deng mepiling genus
Ating 246 a matatanggap a genus agpang king  Germplasm Resources Information Network (GRIN).

## Larawan

Image:Acanthaceae_leaf.jpg|Ing bulung ning Acanthaceae "Nerve Plant", *Fittonia verschaffeltii*

Image:Starr 011104 0065 asystasia gangetica.jpg|Chinese Violet (*[[Asystasia gangetica]]*)

Image:Peristrophe speciosa1.jpg|*Peristrophe speciosa*
Image:2006_08_14_Hypoestes_Phyllostachya.jpg | (Polka Dot Plant) *[[Hypoestes]] Phyllostachya*


## Dalerayan

* 

## Suglung palual
* Acanthaceae in L. Watson and M.J. Dallwitz (1992 onwards). The families of flowering plants: descriptions, illustrations, identification, information retrieval. 
* Tree of Life Acanthaceae